Megnyitó: 2019. szeptember 12. 18:00
Megnyitja: Boris Buden
A szabadkai Bosch+Bosch Csoport (1969-1976) egyike volt azoknak a mûvészeti kollektíváknak, amelyek a 60-as években Európa-szerte, de a világ más pontjain is sorra jöttek létre a fiatalok körében. Elsõsorban a zenei világban, de más területeken is, mint például a vizuális mûvészetek tág térközében.
A kiállítás közel ötszáz mûtárgy bemutatásával ad átfogó képet a vajdasági neoavantgárd mozgalomról, bepillantást kínálva a 60-as és a 70-es évek hasonló törekvéseibe a Vajdaságban, valamint a megelõzõ korszak helyi elõzményeit is megismerhetik a látogatók.
A retrospekció a zágrábi Avantgárd Múzeum - Marinko Sudac Gyûjtemény jóvoltából és egyéb forrásokból kerül közönség elé, elsõ ízben mutatva be a csoport teljes ívû, kivételesen összetett opusát. A Csernik Attila, Ladik Katalin, Kerekes László, Slavko Matkoviæ, Szalma László, Szombathy Bálint és Ante Vukov munkásságának központi elemeit feldolgozó kiállítás a késõbbiekben horvátországi, szerbiai és csehországi helyszíneken valósul meg.
A 60-as és a 70-es évek magyar mûvészeti progressziójának meghatározott sejtjeivel is kapcsolatokat ápoló szabadkai Bosch+Bosch Csoport arculatára jelentõs mértékben rányomta bélyegét a határváros kettõs kulturális identitásának és nyelvhasználatának a tudata. A kollektíva tolmácsolta a korai magyar avantgárd nemzetközi értékeit a délszláv térség felé, miközben ez utóbbi kortárs törekvéseirõl a magyarországi mûvészeti társadalom felé tudósított. Közvetítõ szerepét 1976-ig terjedõ fennállásának folyamán mindvégig küldetésként értelmezte.
A magyar fõváros közönsége egy nyelvi és mûfaji szempontból érdekfeszítõen gazdag történeti anyagot ismerhet meg, amelynek elágazásaiban ott találjuk a városi és a természeti környezetben végbevitt mûvészi beavatkozásokat, a tájmûvészetet (land art), a szegényes mûvészetet (arte povera), a projektmûvészetet (project art), az írott és a grafovizuális költészetet, a szöveges és fogalmi típusú konceptuális mûvészetet, a vizuális jeltant, a mûvészi képregényt, a hangköltészetet, a magatartásmûvészetet (behavioural art), az akciómûvészetet, a mûvészi performanszot, a küldeménymûvészetet (mail art) és a mûvészkönyv mûfaját.
Kiállító mûvészek: Bosch+Bosch Csoport: Csernik Attila, Ladik Katalin, Kerekes László, Slavko Matkoviæ, Szalma László, Szombathy Bálint, Ante Vukov, Kôd Csoport: Slavko Bogdanoviæ, Mirko Radojièiæ, Slobodan Ti¹ma, Peða Vrane¹eviæ, valamint Ács József, Vladimir Kopicl, Petrik Pál, Bogdanka Poznanoviæ, Verbumprogram